Viaceré štúdie potvrdili prítomnosť protilátok u ľudí, ktorí ochorenie Covidom prekonali. Výskumy naznačujú, že protilátky v tele vyliečených pacientov by sa mohli zachovať aj po dobu niekoľkých mesiacov.
Súvisiaci článok
Súvisiaci článok Imunita voči Covidu je nejasná. Na protilátky sa spoliehať nedá Čítajte
Vedci z Arizonskej univerzity, ktorí testovali prítomnosť protilátok u takmer šesťtisíc dobrovoľníkov potvrdili, že vysokokvalitné protilátky sa u ľudí vytvárali päť až sedem mesiacov po infekcii.
Na druhej strane existujú výskumy, ktoré dlhodobú imunitnú reakciu voči novému koronavírusu spochybňujú.
Jedným z nich je aj nedávny britský výskum, ktorý prebiehal na 365-tisíc dobrovoľníkoch a objednala si ho britská vláda. Výsledky výskumu ukázali, že protilátky v tele vyliečených ľudí výrazne mizli už počas prvých mesiacov od nákazy. Najvýraznejší pokles protilátok bol u osôb vo veku 75 rokov a viac. Najmenší namerali u mladých od 18 do 24 rokov. Toto zistenie naznačuje, že protilátková odpoveď sa môže líšiť v závislosti od veku.